Seoses testimisvajaduse vähenemisega suleti sel nädalal seitse Covid-19 testimispunkti. Vastavalt terviseameti tellimusele jäävad avatuks kaks Tallinna testimispunkti, Tartu, Pärnu, Viljandi, Narva, Kohtla-Järve ja Rakvere punktid.
Maakonnakeskustes, kus testimispunkte ei ole, korraldatakse testimist mobiilsete brigaadide abil. Testimise eelduseks on perearsti saatekiri. Pärast saatekirja laekumist helistatakse inimesele avaliku testimise kõnekeskusest ja lepitakse kokku testimise päev.
Terviseamet tuletab ühtlasi meelde, et tasuta PCR-testimine on tagatud 60+ vanuses ja riskirühma inimestele. Teiste jaoks on see tasuline teenus.